b'\n_START_ARTICLE_\nSetnaht\n_START_SECTION_\nPrihod na prestol\n_START_PARAGRAPH_\nSetnaht ni bil niti sin niti brat niti eposredni naslednik Tausreta ali Merneptah Siptaha, svojih dveh neposrednih predhodnikov, niti Siptahovega predhodnika Setija II., katerega je Siptah uradno imel za zadnjega zakonitega vladarja. Setnaht je bil morda uzurpator, ki je prilastil prestol v obdobju krize in politi\xc4\x8dnih nemirov, ali morda \xc4\x8dlan manj pomembne veje ramze\xc5\xa1ke vladarske rodbine. _NEWLINE_Povezavo med Setnahtovimi nasledniki in predhodno Devetnajsto dinastijo morda  dokazujejo imena enega od sinov Ramzesa II., ki se je tudi imenoval Setnaht, in imena Setnahtovih naslednikov Ramzes, Amon-her-kep\xc5\xa1ef, Set-her-kep\xc5\xa1ef in  Montu-her-kep\xc5\xa1ef.\n_START_SECTION_\nDol\xc5\xbeina vladanja\n_START_PARAGRAPH_\nZa Setnahta je sprva veljalo, da je vladal samo dve leti. Tretje leto njegovega vladanja je zdaj dokazano na Napisu No. 271 na gori Sinaj. Teoreti\xc4\x8dni datum njegovega prihoda na prestol je 10. dan II. \xc5\xa1emuja, zapisan na njegovi steli na Elefantini. Ta datum se samo za tri mesece razlikuje od najvi\xc5\xa1jega znanega datuma vladanja predhodnika Tausreta (5. dan III pereta v 8. letu vladanja).  Vladal je najmanj dve leti in 11 mesecev ali skoraj tri leta. Dol\xc5\xbeina vladanja je izra\xc4\x8dunana iz datuma 26. dan I \xc5\xa1emuja, ko je na oblast pri\xc5\xa1el Ramzes III.\n_START_SECTION_\nSpomeniki\n_START_PARAGRAPH_\nSetnahtova kratka vladavina je bila relativno kratka, vendar dovolj dolga, da je stabiliziral politi\xc4\x8dno stanje v Egiptu in za naslednika imenoval svojega sina Ramzesa III.  Graditi je za\xc4\x8del Amon-Rajev tempelj v Karnaku, ki ga je dokon\xc4\x8dal Ramzes III.,  in svojo grobnico KV11 v Dolini kraljev.  Ko so se njeni graditelji nenamerno prebili v grobnico faraona Amenmesa iz Devetnajste dinastije, so gradnjo ustavili. Setnaht si je zato za lastno uporabo prisvojil grobnico svojega predhodnika Tausreta (KV14).\n_START_SECTION_\nDru\xc5\xbeina\n_START_PARAGRAPH_\nSetnahtovo poreklo ni znano. Lahko bi bil obi\xc4\x8dajen \xc4\x8dlovek, \xc4\x8deprav mnogi egiptologi verjamejo, da je bil v sorodu s prej\xc5\xa1njo Devetnajsto dinastijo. Preko svoje matere bi lahko bil vnuk faraona Ramzesa II. _NEWLINE_Poro\xc4\x8den je bil s Tij-Merenez, ki je bila morda Merneptahova h\xc4\x8derka. Z njo je imel sina in naslednika Ramzesa III., ki se \xc5\xa1teje za zadnjega velikega vladarja Novega egip\xc4\x8danskega kraljestva.'